Juno (kapal angkasa)

Juno () adalah misi Perbatasan Baru NASA ke Musytari. Ia pada awalnya dicadangkan untuk pelancaran pada Jun 2009, dengan kos sebanyak AS$700 juta. Kekangan belanjawan bagaimanapun menunda misi ini ke Ogos 2011, dengan kos dijangka mencecah $1.1 bilion keseluruhannya. Juno akhirnya dilancarkan daripada Pusat Angkasa Kennedy pada 5 Ogos 2011.

Kapal angkasa itu akan diletakkan di orbit kutub untuk mengkajikan komposisi, medan graviti, medan magnet dan magnetosfera kutub Musytari. Juno akan juga mengkaji angin Musytari dan mencari untuk petunjuk bagaimana Musytari terbentuk. Soalan-soalan khusus yang berkaitan dengan asal planet dalam Sistem Suria termasuklah sama ada Musytari mempunyai teras batu-bata, kehadiran air dalam atmosfera, dan bagaimana jisim planet itu teragih.

Juno menjadi misi Musytari pertama yang menggunakan panel suria berbanding penjana termoelektrik radioisotop (RTG) yang digunakan Pioneer 10, Pioneer 11, program Voyager, Cassini–Huygens dan Galileo. Walaupun ketika dalam orbit Musytari Juno akan cuma mendapat 4% cahaya matahari berbanding di Bumi, kemajuan teknologi dan kecekapan sel suria dekad-dekad kebelakangan ini menjadikan panel suria dengan saiz praktikal sesuatu yang mungkin sebagai sumber kuasa di jarak sejauh 5 AU daripada Matahari.

 Rujukan 

 Pautan luar 

  di NASA.gov
 Juno mission web site di South West Research Institute
 Juno Launch press kit
 Juno Mission Profile  oleh NASA's Solar System Exploration
 NASA Selects New Frontiers Concept Study: Juno Mission to Jupiter di Jet Propulsion Laboratory NASA
 The Juno Mission to Jupiter di Space.com
 NASA 360 New Worlds New Discoveries 1/2. Dicapai 30 Jun 2011.

Kategori:2011 dalam penerbangan angkasa
Kategori:Kapal angkasa lepas tanpa manusia
Kategori:Kuar NASA
Kategori:Musytari
Kategori:New Frontiers